РЕПУБЛИКА СРБИЈА

НАРОДНА СКУПШТИНА

Одбор за образовање, науку,

технолошки развој и информатичко друштво

01 Број: 06-2/37-14

28. мај 2014. године

Б е о г р а д

ЗАПИСНИК

 ПРВЕ СЕДНИЦЕ ОДБОРАЗА ОБРАЗОВАЊЕ, НАУКУ, ТЕХНОЛОШКИ РАЗВОЈ

 И ИНФОРМАТИЧКО ДРУШТВО,

 ОДРЖАНЕ 28. МАЈА 2014. ГОДИНЕ

Седница је почела у 13,00 часова.

Седници је, сагласно члану 25. став 2. Пословника Народне скупштине, председавао Риза Халими, народни посланик.

Седници су присуствовали чланови Одбора: Марко Атлагић, Милена Бићанин, Јелисавета Вељковић, Дијана Вукомановић, Александра Јерков, Невенка Милошевић, Жарко Обрадовић, Владимир Орлић, Олена Папуга, Небојша Петровић, Милета Поскурица, Нинослав Стојадиновић и Љубиша Стојмировић.

Седници је присуствовао Арпад Фремонд (Анамарија Вичек), заменик члана Одбора.

Седници Одбора присуствовао је Милан Кораћ, заменик присутног члана Одбора (Јелисавета Вељковић).

Седници нису присуствовали чланови Одбора Ирена Алексић и Милан Кнежевић,нити њихови заменици.

Председавајући је сагласно члану 80. став 1. Пословника Народне скупштине констатовао да су испуњени услови за рад и одлучивање, а затим је наставио рад према одређеном

Д н е в н ом р е д у

 1. Избор председника Одбора;

 2. Избор заменика председника Одбора.

 Прва тачка дневног реда – **Избор председника Одбора**

 Владимир Орлић, члан Одбора, предложио је народног посланика мр Александру Јерков за председника Одбора.

 **Одбор је једногласно изабрао мр Александру Јерков за председницу Одбора за образовање, науку, технолошки развој и информатичко друштво**.

Александра Јерков, захвалила је на поверењу и преузела председавање седницом. Указала је на најважније надлежности у раду Одбора и нагласила да очекује пуну подршку свих чланова у будућем раду. Такође је изразила наду да ће Одбор допринети доношењу најбољих законских решења из области образовања, науке, технолошког развоја, информатичког друштва и других области које су у његовој надлежности.

 Друга тачка дневног реда – **Избор заменика председника Одбора**

 Александра Јерков, председнца Одбора, предложила је народног посланика проф. др Љубишу Стојмировића за заменика председника Одбора.

 **Одбор је једногласно** **подржао предлог и** **изабрао народног посланика Љубишу Стојмировића за заменика председника Одбора за образовање, науку, технолошки развој и информатичко друштво**.

 Седница је завршена у 13, 20 часова.

 СЕКРЕТАР ПРЕДСЕДНИЦА

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

 Драгомир Петковић мр Александра Јерков